छोटी मोटी खामियों की जांच करें विक्रेता की प्रमाणिकता को देखें बड़ी खामियों का पता लगाएं
कुछ नक़ली घड़ियां जिनको बहुत ही बारीकी से नकल करके बनाया गया होता है, उनको असली घड़ियों से अलग करना इतना आसान नहीं होता। इनको पकड़ने के लिए आपको उस पर हुए बारीक काम को बहुत गौर से देखना होगा, जिसकी नक़ल करना बहुत ही मुश्किल काम है। इसकी शुरुआत अपनी घड़ी के सीरियल नंबर की जांच करने से करें। यह करने के लिए आपको घड़ी का पट्टा निकालना होगा। पट्टे को निकालने के लिए आपको थम्बटेक (thumbtack) या ऐसी ही किसी और चीज की मदद से जॉइंट (Joint) को दबाना होगा, जो पट्टे और फ्रेम को जोड़ता है। अगर यह सब करना आपके लिए मुश्किल हो, तो किसी दक्ष व्यक्ति की मदद ले सकते हैं। घड़ी का सीरियल नंबर लग्स (lugs) के बीच में होता है, ठीक उसी तरफ जहां डायल पर 6 बना होता है।   सीरियल नंबर के अक्षर साफ और सटीक होना चाहिएं, जिन पर बारीक लकीरें बनी होती हैं। कुछ जालसाज़ इसकी नक़ल करने के लिए एसिड का इस्तेमाल करते हैं, ताकि मैग्नीफिकेशन (magnification) करके देखने पर यह असली घड़ी के सीरियल नंबर की तरह खुरदुरा नज़र आ सके।  इसी तरह दूसरी ओर मौजूद लग्स (lugs) के बीच में भी कुछ नंबर लिखे रहते हैं। यह केस रेफरेंस नंबर (case reference number) कहलाते हैं और इसके ऊपर "ORIG ROLEX DESIGN" का लेबल होता है।  असली रोलेक्स घड़ियों में सीरियल नंबर नक्काशी के ज़रिए सटीक और स्पष्ट लिखा हुआ होता है, जबकि जालसाज़ असली घड़ियों  पर की हुई नक्काशी की नकल करने के लिए, इस पर सीरियल नंबर की गुदाई कर देते हैं, जो कि भद्दा  और अस्पष्ट दिखाई देता है। इस बात का भी ध्यान रखें कि आप आपकी घड़ी के सीरियल नंबर से आपकी घड़ी की मैन्युफैक्चरिंग डेट (manufacturing date) पता कर सकते हैं,  इसके कुछ ऑनलाइन स्रोत (जैसे की यह  लिंक) आपके काम आ सकता है। 2000 दशक के मध्य से रोलेक्स अपना क्राउन वाला लोगो (logo) घड़ी के डायल के क्रिस्टल (crystal) पर देने लगा है। अगर आप की घड़ी पिछले दशक की या उसके बाद की बनी हुई है, तो आप इस छोटे से लोगो (logo) के ज़रिए, घड़ी की सत्यता को प्रमाणित कर सकते हैं। इसके लिए मैग्नीफाइंग ग्लास (magnifying glass) या ज्वेलर के लेंस (lens) का इस्तेमाल करें,  और घड़ी के डायल पर जहां 6 लिखा होता है, इसके ऊपर मौजूद ग्लास पर इसका लोगो तलाशें। इस बात को सुनिश्चित करें कि यह रोलेक्स के क्राउन (crown) वाला लोगो, दूसरे छोर पर मौजूद डायल पर बने लोगो की तरह होना चाहिए, लेकिन आकार में बहुत छोटा होना चाहिए। इस बात का खास ध्यान रखें कि यह इतना छोटा होता है कि बहुत गौर से देखने पर ही नजर आता है। लेकिन अगर इस पर किसी एंगल से रोशनी डाली जाए, तो इसको आसानी से देखा जा सकता है। कुछ जालसाज़ इसकी भी नक़ल करने की कोशिश करते हैं, लेकिन इसकी नकल करना बहुत मुश्किल काम है। अगर यह लोगो (logo) आकार में कुछ ज्यादा बड़ा है और आप इसको आसानी से देख सकते हैं, तो समझ जाएं कि आपकी घड़ी नक़ली है। घड़ी की सत्यता को प्रमाणित करने का एक और तरीका यह है कि घड़ी के डायल के आसपास मौजूद रिम पर लिखावट देखें। इसको देखने के लिए आप मैग्नीफाइंग ग्लास (magnifying glass) या ज्वैलर के लेंस का इस्तेमाल कर सकते हैं। इस पर मौजूद लिखावट बिना किसी खामी के, साफ-सुथरी और स्पष्ट दिखाई देती है। इस बात का भी ध्यान रखें कि यह लिखावट हमेशा रिम पर गुदी होनी चाहिए, अगर इसको पेंट किया गया है या लिखा गया है, तो समझ जाएं कि यह नक़ली है। इस बात का भी ध्यान रखें कि रोलेक्स की ओयस्टर सीरीज़ (Rolex's Oyster series) की सभी घड़ियों में यह लिखावट मौजूद होती है। लेकिन रोलेक्स की सेलिनी सीरीज़ (Cellini series) की घड़ियां क्योंकि कभी-कभी अलग-अलग डिजाइन  में भी आती हैं, जैसे चौकोर, तो हो सकता है कि इसमें यह लिखावट मौजूद ना हो। लगभग सभी रोलेक्स घड़ियों में डायल पर जहां 12 लिखा होता है, वहां क्राउन लोगो बना होता है।  मैग्नीफाइंग ग्लास (Magnifying glass) की मदद से आप इसकी जांच करके घड़ी के असली या नक़ली होने को तय कर सकते हैं। यह लोगो उच्च क्वालिटी के धातु से बना होना चाहिए। क्राउन के ऊपर मौजूद गोल निशान उभरे हुए होना चाहिएं और क्राउन के बाहर वाले हिस्से पर दूसरे धातु की चमक नज़र आना चाहिए। अगर आप की घड़ी में मौजूद यह क्राउन भद्दा और सपाट नजर आए, तो यह बेकार कारीगिरी की निशानी है और साथ ही साथ इससे यह भी संकेत मिलता है कि यह घड़ी नक़ली है। रोलेक्स घड़ियां अपनी गुणवत्ता के लिए मशहूर हैं। इनकी गुणवत्ता में छोटी से छोटी ख़ामी नज़र आना भी इस बात का लक्षण है कि आपकी यह रोलेक्स घड़ी उच्च क्वालिटी की नहीं है। मैग्नीफाइंग ग्लास (magnifying glass) या ज्वेलर के लेंस की मदद से आप डायल की लिखावट  की गौर से जांच करें। एक एक अक्षर सटीक और स्पष्ट एवं सीधा और सही तरीके से मुड़ा हुआ होना चाहिए। अक्षरों के बीच की दूरी बिल्कुल बराबर होनी चाहिए। अगर मैग्नीफाइंग ग्लास से देखने पर आपको इसमें छोटी सी छोटी अस्पष्टता नजर आए, तो यह इस बात का लक्षण है कि इसको सब-ऑप्टिमल प्रिंटिंग टेक्नोलॉजी (sub-optimal printing technology) की मदद से बनाया गया है और यह असली रोलेक्स घड़ी नहीं है। जाहिर सी बात है कि  अगर लिखावट में किसी भी तरह की स्पेलिंग मिस्टेक है, तो समझ जाएं कि यह घड़ी नक़ली है। रोलेक्स घड़ी से जुड़ी हुई हर चीज उच्च क्वालिटी की तथा स्पष्ट और सटीक होना चाहिए और इस बात में पैकेजिंग भी शामिल है। असली रोलेक्स घड़ियाँ ज्वेलरी के डिब्बे में रखी आती हैं, जिसमें घड़ी को टांगने के लिए जगह दी हुई होती है और साथ ही साथ इसकी साफ-सफाई के लिए कपड़ा मौजूद होता है। सारी पैकेजिंग पर रोलेक्स का ऑफिशियल नाम और लोगो मौजूद होना चाहिए। घड़ी के साथ इसका वारंटी कार्ड भी आता है। अगर इनमें से कोई भी चीज आपकी घड़ी के साथ मौजूद नहीं है, तो समझ जाएं कि आपकी घड़ी नक़ली है। अमान्य जगहों पर से ऐसी घड़ी खरीदना बिल्कुल गलत है, क्योंकि वहां पर इनकी कोई पैकेजिंग नहीं होती जिसकी वजह से हम किसी भी तरीके से इनकी सत्यता को प्रमाणित नहीं कर सकते। रोलेक्स घड़ी को खरीदते समय अपनी सूझ-बूझ का इस्तेमाल करें। दूसरी जगहों के मुक़ाबले प्रमाणित विक्रेता के पास असली रोलेक्स घड़ी मिलने की ज्यादा संभावना होती है। क्योंकि रोलेक्स घड़ियां हजारों डॉलर की होती हैं, इसलिए इनको किसी मान्य विक्रेता से खरीदना ही सुरक्षित रहेगा।  अगर आप इस बात को सुनिश्चित नहीं कर पा रहे हैं कि यह रोलेक्स घड़ी का विक्रेता मान्य है या नहीं, इसके लिए आपको ऑनलाइन रोलेक्स के मान्य विक्रेताओं की लिस्ट को देखना होगा। जिसकी लिस्ट आपको यहां मिल जाएगी। पॉन शॉप्स (Pawn shops) पर हर तरह का सामान मिलता है, हो सकता है कि उनके पास असली रोलेक्स घड़ियांँ हों, या ना भी हों। यह दुकान पर घड़ियां देने वाले डिस्ट्रीब्यूटर (Distributor) पर निर्भर करता है। कुछ दुकानदार इस बात को सुनिश्चित करते हैं कि वह सिर्फ असली घड़ियां बेचें, जबकि दूसरे दुकानदार उनके पास आने वाली नक़ली घड़ियों पर ध्यान ही नहीं देते। अगर आपको मालूम नहीं है कि आपको इस दुकानदार पर भरोसा करना चाहिए या नहीं, तो उस स्टोर पर से सामान खरीदने से पहले, ऑनलाइन जाकर उस दुकान के रिव्यूज़ (reviews) और कमैंट्स की ज़रूर जांच करें। जब बात रोलेक्स घड़ी को खरीदने की हो, तो अगर आपको कोई सौदा सही नज़र आ रहा है, तो वह हकीकत में सही भी होना चाहिए। क्योंकि रोलेक्स घड़ियों को लग्ज़री सामान से बहुत ही सटीक और बारीकी से बनाया जाता है, इसलिए कभी भी यह सस्ती कीमतों पर नहीं मिलती। दुनिया की सबसे महंगी रोलेक्स घड़ी दस लाख डॉलर यानी आज के 7 करोड़ रुपयों में बिकी थी और इनके सबसे सस्ते मॉडल की कीमत 4000 डॉलर यानी आज के 2 लाख 80 हज़ार रुपयों तक हो सकती है। अगर आपको कोई रोलेक्स घड़ी सात आठ हज़ार रुपयों में बेच रहा है, भले ही बेचने वाला कोई भी बहाना बनाए, लेकिन आपको समझ लेना चाहिए कि इसमें कुछ ना कुछ गड़बड़ है या फिर यह घड़ी नक़ली हो सकती है। कभी भी किसी विक्रेता की ग़लत बातों में ना फंसें, अगर वह आपसे कहने लगे कि वह यह घड़ी इसलिए बेच रहा है कि उसको यह कहीं से मिल गई थी या वह आपसे कहने लगे कि यह उसे गिफ्ट मिली थी और अब वह इसलिए यह घड़ी आपको सस्ते दामों में दे रहा है। अपनी इतनी सारी पूंजी लगाकर जब बात इतनी महंगी रोलेक्स घड़ी खरीदने की हो, तो इस बात को ध्यान में रखें कि जिंदगी में कभी भी ऐसा बातों में ना फंसा जाए। कभी-कभी इन सारी बातों की जानकारी होने के बावजूद भी आप यह जानने में नाकाम हो जाते हैं कि यह घड़ी असली है या नहीं। ऐसी सूरत में कोई जानकार और भरोसेमंद ज्वेलर या वॉच सेल्समैन (watch salesman) की मदद लें। जो इस घड़ी की गहराई से जांच करेगा, जो एक आम व्यक्ति नहीं कर सकता। अगर इस प्रकार के किसी दक्ष व्यक्ति से आपके संबंध हैं, तो आप अपनी घड़ी की पड़ताल फ्री में ही करा सकते हैं। अगर ऐसा नहीं है तो ज्वेलर आप से जांच की कुछ कीमत लेंगे, यह कीमत कम तो नहीं होगी, लेकिन अगर घड़ी के सौदे को देखा जाए तो यह जांच आपको सस्ती ही पड़ेगी।  कुछ ज्वेलर आपसे एक ही जांच की अच्छी खासी कीमत ले सकते हैं। इस वजह से आप एक बार में कई सामानों की जांच कराने जाएं, ताकि आपको सबके मूल्यों का एक ही बार में अंदाजा हो सके। ऐसे ज्वेलर के पास ही जाया जाएं, जो घंटों के हिसाब से कीमत लेते हों या प्रति सामान के हिसाब से कीमत लेते हों और या फिर पूरे सामानों की समय के हिसाब से कीमत तय कर लेते हों। कभी भी ऐसे ज्वेलर के पास जांच कराने नहीं जाना चाहिए, जो सामान के मूल्य के हिसाब से कुछ प्रतिशत लें, यह ठगने का एक तरीका होता है।  सामान्य घड़ियों में सेकंड का कांटा रुक-रुक कर और झटके लेकर चलता है, क्योंकि यह ज़्यादातर क्वार्टज़ घड़ियाँ (quartz watches) होती हैं। सेकंड का कांटा रुककर, फिर एकदम झटके से अगले स्थान की ओर बढ़ता है। इसलिए कान लगाने पर आप एक-एक टिक-टिक की आवाज़ को अलग-अलग सुन सकेंगे। जबकि रोलेक्स या दूसरे बड़े ब्रांड की घड़ियों का सेकंड का कांटा बिना झटके लिए सुचारु रूप से चलता रहता है, क्योंकि यह ऑटोमेटिक होती हैं, ना कि क्वार्टज़। इसी वजह से रोलेक्स की घड़ियों में टिक टिक की आवाज़ इतनी स्पष्ट नहीं आती। अगर आपकी रोलेक्स घड़ी में टिक टिक की आवाज़ रुक रुक कर स्पष्ट रूप से आ रही है, तो समझ जाएं कि आपने असली रोलेक्स घड़ी नहीं पहनी है। ऑटोमेटिक घड़ियों में बैटरी से चलने वाली घड़ियों के मुक़ाबले जल्दी-जल्दी टिक-टिक होना चाहिए। जैसा कि ऊपर बताया गया है कि रोलेक्स घड़ियों का सेकंड का कांटा सुचारु रूप से बिना झटके लिए चलता रहता है, ना कि झटके लेकर एक स्थान से दूसरे स्थान की ओर बढ़ता है। घड़ी के कांटे को ग़ौर से देखें कि क्या वह बिना रुके सुचारु रूप से घड़ी का गोल चक्कर लगा रहा है? या फिर वह रुकता है और झटके से फिर चलता है? अगर सेकंड का कांटा सुचारु रूप से चलने की बजाय कुछ अलग ढंग से चल रहा है, तो हो सकता है कि आपके हाथ में मौजूद घड़ी नक़ली है। अगर आप वास्तव में किसी रोलेक्स घड़ी को बहुत ग़ौर से देखेंगे, तो पाएंगे कि इन घड़ियों के सेकंड का कांटा भी पूरी तरह सुचारु रूप से नहीं चलता। ज़्यादातर मॉडल में सेकंड का कांटा एक सेकंड के अंतराल में 8 बार बहुत क्षणिक से झटके लेते हुए आगे बढ़ता है। कुछ मॉडल में इसकी गति कुछ धीमी भी हो सकती है। लेकिन आँखों के इसका अंदाज़ा करना आसान नहीं होता, इसलिए हमें सेकंड का कांटा सुचारु रूप से चलता हुआ दिखाई देता है। ज़्यादातर रोलेक्स घड़ियों में एक छोटा सा हिस्सा होता है, जहां तारीख़ दिखाई देती है। आमतौर पर तारीख दिखाने वाला यह हिस्सा घड़ी के सीधी तरफ होता है, (जहां घड़ी में 3 बजते हैं)। आप तारीख आसानी से पढ़ सकें, इसके लिए रोलेक्स घड़ी में इस जगह पर एक छोटा सा मैग्नीफ़िकेशन लैन्स (magnification lens) लगा होता है, इसको ग्लास में लगा साइक्लोप्स (cyclops) भी कहा जाता है। घड़ी के इस हिस्से की नक़ल करना बहुत मुश्किल होता है, इसलिए बहुत सी नक़ली रोलेक्स घड़ियों में इस जगह पर सादा ग्लास लगा होता है, जो देखने पर मैग्नीफ़ाइंग लैन्स (Magnifying lens) जैसा ही दिखाई देता है। अगर आपको इस मैग्नीफ़ाइंग ग्लास से तारीख बड़ी होती नहीं दिखाई दे रही, तो आपकी घड़ी नक़ली हो सकती है। असली रोलेक्स घड़ी में यह मैग्निफ़ाइंग लैन्स तारीख को अपने असल आकार से 2.5 गुना बड़ा करके दिखाता है, जिसकी वजह से तारीख़ पूरी विंडो को ढक लेती है। कुछ नक़ली रोलेक्स घड़ियों में इसकी नक़ल करने की पूरी कोशिश की जाती है और काफ़ी हद तक वह तारीख को बड़ा भी कर देते हैं, लेकिन फिर भी वह तारीख को पूरी विंडो के बराबर करने में नाकाम रहते हैं या तारीख़ पूरी तरह से विंडो के बीच में नहीं दिखाई देती। अगर घड़ी में लैन्स चिपका हुआ दिखाई दे या तारीख़ विंडो के बीच में नज़र ना आए, तो आपकी घड़ी संदेहजनक हो सकती है। इसकी नक़ल करना लगभग नामुमकिन है। अगर आपकी घड़ी में ऐसा नहीं हो रहा है, तो यह नक़ली हो सकती है। रोलेक्स की घड़ियों को असली धातु और क्रिस्टल (crystal) से बनाया जाता है, जिसकी वजह से यह कुछ भारी महसूस होती हैं। हाथ या कलाई में यह ठोस और भारी-भरकम लगती हैं। अगर आपको आपकी रोलेक्स घड़ी कुछ हल्की महसूस हो रही है, तो हो सकता है कि यह उच्च क्वालिटी की ना हो, या इसमें क़ीमती धातुओं का इस्तेमाल नहीं किया गया हो, जो ज़्यादातर रोलेक्स की घड़ियों में इस्तेमाल होता है। यह भी मुमकिन है कि यह पूरी की पूरी घड़ी बेकार क्वालिटी के सामानों से बनी हो। कुछ नक़ली रोलेक्स घड़ियों में पिछले हिस्से को गिलास का बनाकर पारदर्शी दिखाया जाता है, जिसकी वजह से आप इसके अंदर की नाजुक कारीगरी को देख सकते हैं। यह भी हो सकता है कि इस पारदर्शी ग्लास को एक मेटल कवर (metal cover) से ढका गया हो। हालांकि रोलेक्स के जितने भी नए मॉडल मौजूद हैं उसमें इस तरह का पारदर्शी केसबेक (caseback) नहीं आता। रोलेक्स ने इस प्रकार के चंद ही मॉडल बनाए थे और यह सारे के सारे प्रदर्शनी के लिए बनाए गए थे। जालसाज़ घड़ी के पिछले हिस्से को पारदर्शी इसलिए बनाते हैं, ताकि घड़ी के अंदर की नाजुक और बारीक कारीगरी दिखाकर किसी भोले भाले ग्राहक को मोहित किया जा सके और इसको यह घड़ी बेची जा सके। घड़ियों के मामले से अज्ञान ग्राहक इस पारदर्शी केसबेक (Caseback) को देखकर, अंदर की बारीक और नाजुक कारीगरी से मोहित हो जाता है। अपनी घड़ी को हाथ में लें और उसको उलट कर देखें। घड़ी के पिछले हिस्से की जांच करें, यह साफ-सुथरे चिकने और उच्च क्वालिटी के धातु से बना होना चाहिए। अगर घड़ी का पट्टा चमड़े का नहीं है, तो वह उच्च क्वालिटी के धातु से निर्मित होना चाहिए। अगर इनमें से घड़ी का कोई हिस्सा प्लास्टिक या कोई सस्ते धातु, जैसे एल्यूमीनियम का बना हुआ है, तो समझ जाएं कि आप एक नक़ली घड़ी खरीद रहे हैं। इन सब चीजों की मौजूदगी यह दर्शाती है कि इनको बनाते समय घड़ी की लागत को बचाया गया है। जबकि रोलेक्स घड़ियाँ हमेशा उच्च क्वालिटी के सामान से बनाई जाती हैं। इन घड़ियों को निर्मित करते समय लागत में कोई कटौती नहीं की जाती। इसके साथ-साथ अगर आप की घड़ी का पिछला हिस्सा धातु का बना हुआ दिख रहा है, लेकिन इसके नीचे प्लास्टिक का इनर-केस (inner case) है, तो समझ जाएं कि यह घड़ी असली नहीं है। घड़ी के असली या नक़ली की जांच करने का एक पक्का तरीका यह भी है कि देखा जाए कि क्या यह वाटरप्रूफ है। रोलेक्स की सारी घड़ियों को एयर-टाइट (airtight) बनाया जाता है, अगर आपकी घड़ी थोड़ा सा भी लीक कर रही है, तो समझ जाएं कि यह असली नहीं है। यह चेक करने के लिए कि क्या आपकी घड़ी वाटर प्रूफ है, एक कप में पानी भरें और इस बात को पक्का करें कि घड़ी का स्टैम (stem) पूरी तरह टाइट हो, फिर घड़ी को कुछ सेकंड इस कप में डुबोकर निकाला जाए। निकालने के बाद घड़ी को पूरी तरह सही तरीके से काम करना चाहिए और इसके अंदर पानी मौजूद नहीं होना चाहिए। अगर ऐसा है तो समझ जाएं कि आपकी घड़ी नक़ली है।  ज़ाहिर सी बात है कि अगर आपकी घड़ी नक़ली है, तो यह टेस्ट के दौरान आपकी घड़ी को नुकसान पहुंच सकता है या पूरी तरह ख़राब भी हो सकती है। ऐसी स्थिति में आपको यह घड़ी सही करानी पड़ेगी या नई घड़ी खरीदने की भी जरूरत पड़ सकती है। अगर आप इन बातों का खतरा नहीं उठा सकते तो यह टेस्ट ना किया जाए, बल्कि किसी और टेस्ट पर भरोसा किया जाए। इस बात को भी ध्यान में रखा जाए कि रोलेक्स का सबमरीनर (Submariner) मॉडल ही गहरे पानी में टिके रहने के लिए बनाया गया है, इसके अलावा रोलेक्स के बाकी मॉडल नहाते समय या स्विमिंग पूल (swimming pool) के लिए तो उचित हैं, पर गहरे पानी में इनको भी नुकसान पहुंच सकता है। अगर आप अभी भी शक में हैं कि आपकी रोलेक्स घड़ी असली है या नहीं? इसके लिए यह बेहतर रहेगा कि आप यह जांचें कि आपकी रोलेक्स घड़ी को वास्तव में कैसा दिखना चाहिए। रोलेक्स की वेबसाइट पर रोलेक्स द्वारा बनाए गए सभी मॉडल की घड़ियों की सूची होती है और हर मॉडल कि कई तस्वीरें वेबसाइट पर मौजूद होती हैं। इस सूची में अपने मॉडल की घड़ी को ढूंढें, अब वेबसाइट पर आपके मॉडल की दी हुई तस्वीरों को आपकी घड़ी से तुलना करें। घड़ी के डायल को गौर से देखें कि क्या सब कुछ अपनी सही जगह पर है? अगर आप की घड़ी में अतिरिक्त डायल है, जैसे क्रोनोग्राफ (chronograph) या तारीख बताने वाला डायल, तो इसको गौर से देखें कि क्या वह अपनी सही जगह पर है? क्या लिखावट एक जैसी दिख रही है? क्या नंबर बिल्कुल एक जैसे हैं? अगर इनमें से किसी भी सवाल का जवाब "नहीं" है, तो शायद आप की घड़ी नक़ली है। रोलेक्स ब्रांड अपनी उच्च क्वालिटी और बारीक कारीगरी के लिए मशहूर है, जिसमें खामियां बिल्कुल ना के बराबर होती हैं।
सीरियल नंबर (serial number) की जांच करें: घड़ी के डायल पर जहां 6 लिखा होता है, वहां क्राउन (crown)  देखें: घड़ी के डायल के रिम (rim) पर गुदी हुई लिखावट देखें: घड़ी के डायल पर उच्च क्वालिटी का क्राउन लोगो (crown logo) देखें: डायल पर सटीक और स्पष्ट लिखावट देखें: घटिया पैकेजिंग से सावधान रहें: संदेहजनक जगहों से सावधान रहें: असामान्य रूप से ज्यादा सस्ती कीमतों से सावधान रहें: जब यह सारी तरकीबें नाकाम हो जाएं, तो अपनी घड़ी किसी दक्ष ज्वेलर के पास लेकर जाएं: यह सब करने के बाद, अब आप घड़ी खरीद सकते हैं।
 "टिक, टिक, टिक" आवाज़ को सुनें, जो कि साफ और स्पष्ट हो, ना कि जल्दी-जल्दी टिक,टिक जो अस्पष्ट हो: देखें कि क्या सेकंड का कांटा झटके लेकर चल रहा है: देखें कि क्या तारीख़ दिखने वाली जगह पर नक़ली मैग्नीफ़िकेशन (magnification) है: स्टैम (stem) को ढीला करें और तारीख़ बदलने के लिए इसको हाथों से घुमाएं, जब स्टैम घूमते हुए नीचे की ओर आएगा, तो छठवें स्थान पर आते समय इसकी तारीख़ बदलना चाहिए, ना कि बारहवें स्थान पर: वज़न में गड़बड़ी महसूस होना: देखें कि क्या घड़ी का पिछला हिस्सा पारदर्शी है: देखें कि क्या घड़ी का कोई हिस्सा धातु के बगैर बनाया गया है: देखें कि क्या घड़ी वाटर-प्रूफ (waterproof) है: जब यह जांच के सारे तरीके नाकाम हो जाएं, तो आपकी घड़ी की किसी असली रोलेक्स घड़ी से तुलना की जाए:
https://www.wikihow.com/Tell-if-a-Rolex-Watch-is-Real-or-Fake https://www.wikihow.com/Tell-if-a-Rolex-Watch-is-Real-or-Fake https://www.wikihow.com/Tell-if-a-Rolex-Watch-is-Real-or-Fake
Checking for Minor Imperfections Judging the Seller's Authenticity Checking for Major Flaws